cyanic-selkie/wikianc huggingface dataset:
Jean-Charles de Borda
Karriere
I 1770 formulerte Borda et valgsystem for preferansevalg som kalles Bordavalg, eller Borda-telling. Det franske vitenskapsakademiet brukte Bordas metode for å velge sine medlemmer i omtrent tjue år før Napoléon Bonaparte insisterte på å bruke en egen metode etter at han ble akademiets president i 1801. Bordas metode brukes også i dag av noen akademiske institusjoner, konkurranser og ved noen politiske valg.
I 1771 reiste han med Jean-René de Verdun de la Crenne (1741−1805) og Alexandre Guy Pingré til USA og rundt i Karibia for under reisen å teste ut et kronometer, og kunne underveis beriktige geografiske lengde- og breddegrader til en rekke kystpunkter, øyer og klipper. Resultatene offentliggjorde de tre i Voyage fait par ordre du roi en 1771 et 1772 en diverses parties de l'Europe et de l'Amerique, 2 bind, Paris (1778).
Da det metriske systemet ble innført etter den franske revolusjonen ble det bestemt at en sirkel skulle deles inn i 400 grader i stedet for 360 grader. Dette krevde nye geometriske tabeller og logaritmer som samstemte med den nye graden, og Borda konstruerte nye instrumenter for revolusjonens nye enheter.
Trapes (akrobatikk)
Trapes er et horisontalt håndtak opphengt av tau eller metallwire, for bruk innen av akrobater, ofte innen sirkus, hvor en eller flere trapesartister utfører akrobatikk fra en eller flere trapeser.
Italias Grand Prix 2010
Italias Grand Prix 2010 (offisielt navn: LXXXI Gran Premio Santander d'Italia) var et Formel 1-løp som ble arrangert 12. september 2011 på Autodromo Nazionale di Monza i Italia. Det var det fjortende løpet i Formel 1-sesongen 2010 og det 81. Italias Grand Prix. Løpet ble vunnet av Ferraris Fernando Alonso etter å ha startet fra pole position, og sikret dermed Ferraris første seier på hjemmebane siden.
Kvalifisering
Noter til tabellene:
Løpet
Noter til tabellene:
Quentar-demningen
Quentar-demningen er en demning i Spania. Det ligger i elva Aguas Blancas. Demningens bruksområde er vannforsyning.
Selve damanlegget er 133 meter høyt, og er en buedam. Den stod ferdig utbygd i 1975.
Sarath Fonseka
Sarath Fonseka (født 18. desember 1950) er en tidligere general for Sri Lankas hær. Han søkte avskjed i november 2009 fra stillingen som sjef for Sri Lankas hær, offisielt på grunn av uenighet med president Mahinda Rajapaksa og Gotabhaya Rajapaksa, som er forsvarsminister og presidentens bror. Fonseka var sjefen som ledet Sri Lankas hær til seier over tamiltigrene i 2009 etter 30 år med krig. Han var første offiser til å bli fire stjerners general i Sri Lankas hær. Han gikk inn i hæren i 1970. I 2006 var han utsatt for et attentat fra LTTE. han vil stille som motkandidat mot Mahinda Rajapaksa i presidentvalget i 2010
Eksterne lenker
[http://www.aftenposten.no/nyheter/uriks/article3386466.ece General vil redde Sri Lanka Artikkel i Aftenposten 23. november 2009]
VM i sprinttriatlon 2012
VM i sprinttriatlon 2012 (verdensmesterskapet i sprinttriatlon) ble arrangert i Stockholm i Sverige i 2012.
Andoma
Andoma (russisk: Андома) er ei elv nordvest i Vologda oblast i Russland. Den er 156 kilometer lang, og har et nedbørfelt på 2 570 km². Andoma starter fra Groptozero og munner ut i Onega.
Anomotoma
Anomotoma er en slekt av biller som hører til underfamilien sagbukker (Prioninae) i familien trebukker (Cerambycidae).
Krzysztof Ignaczak
Krzysztof Ignaczak (født 15. mai 1978) er en polsk volleyballspiller. Han representerte landet sitt under Sommer-OL 2012 i London, der laget hans ble utslått i kvartfinalen.
Anomotoma
Utseende
Middelsstore til store (25-65 millimeter), avlange, brunlige trebukker. Hodet har ikke spesielt store kjever, antennene er nokså tynne. Antennenes første ledd er tykkere og omtrent pæreformet, det andre leddet lite og knappformet, det tredje leddet er langt og større enn de påfølgende leddene. Pronotum har ikke pigger langs ytterkanten, men bakhjørnet er trukket ut til en spiss. Dekkvingene er litt flate, med to ganske svake opphøyde ribber, på farge lyst gulbrune eller rødbrune.
Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.
Utbredelse
Slekten lever i Sentral- og Vest-Afrika, mot øst til Uganda og sør til Angola.
Valparaíso (andre betydninger)
Valparaíso kan vise til:
Mark Ravenhill
Mark Ravenhill (født 7. juni 1966) er en engelsk dramatiker, skuespiller og journalist. Hans mest kjente skuespill er Shopping and Fucking som ble urfremført i 1996, Some Explicit Polaroids (1999) og Mother Clap's Molly House (2001). Han debuterte som skuespiller i sin egen monolog; Product i 2005. Han skriver regelmessig i kunstspalten i The Guardian. Fra 2010 har han vært regiassistent ved The King's Head Theatre.
Larry Rundle
Larry Rundle (født 18. november 1944) er en amerikansk volleyballspiller.
Han representerte USA under Sommer-OL 1968 i Mexico by, hvor han ble nummer 7.
Bikuben
Bikuben er bestemt form av bikube, bolig for honningbier. Ordet har flere betydninger:
Pakkekube
En pakkube eller pakkekube er en liten firkantet pose designet for å seksjonere og kategorisere klær i bagasje. På denne måten kan man organisere og gruppere innholdet i bagasjen slik at man lettere skal kunne finne igjen de klærene man leter etter uten å rote til de andre. Pakkekubene skal også gjøre det enklere å komprimere klærene slik at bagasjen totalt sett tar mindre plass.
Pakkekuber er ofte helt eller delvis gjennomsiktige slik at man kan se innholdet, for eksempel ved at de er laget av netting, og har glidelåser eller annen åpne/lukke-mekanisme. De kommer ofte i sett med forskjellige størrelser som passer inni hverandre.
Pakkekuber brukes blant annet av ryggsekkturister, personer på jobbreiser og feriereisende. Pakkekuber kan også brukes til organisering i hjemmet, eksempelvis til å huse sengetøy, utstyr til hekling, sesongbekledning utenfor sesong, med mer.
Som et alternativ til pakkekuber kan man benytte bager og sekker med innebygde smårom for organisering av innholdet. Pakkekuber gjør det mulig å oppnå noen av de samme fordelene i sekker og bager uten annen inndeling enn store hovedrom, og på en modulær måte.
Betty in Search of a Thrill
Betty in Search of a Thrill er en amerikansk stumfilm fra 1915, regissert av Phillips Smalley og Lois Weber.
Handling
Når Betty kommer fra klosteret for å besøke onkelens familie, er de forsiktige med å skjule alle de veldig korte kjolene og andre verdslige ting for ikke å sjokkere den unge, fromme kloster-kvinnen.
Men i stedet for å bli sjokkert, finner Betty disse klærne veldig fascinerende, og hun ønsker å få vite mer om ting som hun aldri får muligheten til å se ved klosteret. Når Jim Denning frir til henne, sier hun at hun elsker ham - men hun ønsker å se mer av verden først. Men underveis opplever hun også problemer og hjertesorg.
Farmen kjendis (sesong 7)
I denne sesongen ble det introdusert en ny tvekampsgren: tønnesjakk. I tillegg ble det for første gang i historien et møte mellom deltakerne på Farmen og deltakerne på Torpet, slik at de visste om hverandre før vinneren av Torpet blir en fullverdig deltaker på Farmen. Dette skjedde allerede i uke 2.
Utfordrere
Utfordreren som ble fullverdig deltaker av Farmen kjendis.
Torpet
Årets Torpet-finale vil for første gang avholdes på Farmen-gården.
Uke for uke
Vinner av tvekamp
Clementina
Clementina er en kommune i delstaten São Paulo i sørøstregionen av Brasil.
AfterMASH
Serien ble dårlig mottatt av TV-anmelderne.
Synopsis
I første episode kommer oberst Sherman Potter hjem fra Korea til sin kone Mildred. Han mistrives med å være pensjonist, så han tar en jobb som personalsjef på General Pershing veteransykehus (kalt for «General General»). Max Klinger kom i konflikt med loven hjemme i Toledo, og ble heller ikke likt av sin familie for å ha giftet seg med en koreaner. De klarte ikke å finne seg en leilighet fordi utleierne ikke ville ha et blandet ektepar som leietakere så til slutt kontakter han Potter som ansetter han som sin assistent. Fader Mulcahy, som fikk sin hørsel skadet i siste episode av M*A*S*H, lider av depresjoner og alkoholisme. Han får sin hørsel kirurgisk korrigert, slutter å drikke og blir med Potter og Klinger i sykehusets stab som prest.
Format
AfterMASH utnyttet forbindelsen til M*A*S*H når det var mulig. Noen ganger tok dette form av lån av ideer som da Klinger redekorerte Potters kontor slik at det så ut som det han hadde i Korea. Generelt sett forsøkte en med AfterMASH å skape den samme dramatiske strukturen som i originalen. Fordi handlingen ble lagt til et sykehus for veteraner var mange av episodene knyttet til krigens redsler og gru, omtrent som nesten hver episode i siste sesong av M*A*S*H.
Mange av karakterne i M*A*S*H hadde tilsvarende karakterer i AfterMASH. Hawkeye Pierce sitt alter ego ble en problemskapende, men idealistisk og talentfull ung kirurg, Gene Pfeiffer (Jay O. Sanders), som for øvrig ble erstattet i andre sesong. Frank Burns og Margaret Houlihan sine roller som halvintelligente, byråkratiske og autoritære figurer ble på sykehuset fylt av admistrasjonssjef Mike D'Angelo (John Chappell) og hans assistent Alma Cox (Brandis Kemp). Men den nye serien klarte ikke å gjenskape den originale følelsen. Serien var over etter 30 episoder.
Łukasz Żygadło
Łukasz Żygadło (født 2. august 1979) er en polsk volleyballspiller. Han representerte landet sitt under Sommer-OL 2012 i London, der laget hans ble utslått i kvartfinalen.
Jon Stanley
Jon Stanley (født 6. juli 1943) er en amerikansk volleyballspiller.
Han representerte USA under Sommer-OL 1968 i Mexico by, hvor han ble nummer 7.
Valdobbiadene
Valdobbiadene er en by i provinsen Treviso i Veneto i Italia. Valdobbiadene er et område med mange vinranker, hvor det blant annet produseres prosecco Conegliano–Valdobbiadene, en tørr musserende hvitvin. Vinmarkene i Valdobbiadene og nabokommunen Conegliano ble i 2019 oppført på Unescos verdensarvliste.
Oliana-demningen
Oliana-demningen er en demning i Spania. Det ligger i elva Segre. Demningens bruksområde er vannforsyning.
Selve damanlegget er 102 meter høyt, og er en gravitasjonsdam. Den stod ferdig utbygd i 1959.
Åshild Kristin Stensrud Kaasa
Åshild Kristin Stensrud Kaasa (født 1974) er en norsk sanger/korist og musiker. Hun er utdannet barnehagelærer. Hun har sunget i flere TV-programmer som «The voice», «Idol» og «Skal vi danse», i de norske Grand Prix-konkurransene og NRK Supers «Lillepri». Hun er også medlem av gospelkoret Safari. Sammen med Eirik Kaasa er hun representert med en salme i Norsk salmebok 2013.
Las Portas-demningen
Portas-demningen er en demning med vannkraftverk i Spania. Det ligger i elva Camba. Demningens bruksområde er vannkraft.
Selve damanlegget er 141 meter høyt, og er en buedam. Den stod ferdig utbygd i 1974.
Kimoda
Kimoda er en slekt av bittesmå biller som hører til familien fjærvinger (Ptiliidae).
Utseende
Bittesmå fjærvinger.
Utbredelse
Slekten er beskrevet fra Maskarenene.
Kilder
Hall, W.E. 1995. Ptiliidae, Featherwing beetles i Tree of life.
Molotovcocktail
Molotovcocktail (finsk: Polttopullo eller Molotovin koktaili, oppkalt etter Sovjetunionens utenriksminister Vjatsjeslav Molotov) er en flaske med bensin eller annet brennbart stoff og en fille i flaskehalsen som lunte. Lunta tennes og flaska kastes som en håndgranat som knuser når den treffer målet og antenner væska som en brannbombe. Molotovcocktailer ble først tatt i bruk som improviserte våpen under den spanske borgerkrigen 1936–1939, men fikk sitt ironiske navn av finske soldater under vinterkrigen mot Sovjetunionen 1939–1940.
Molotovcocktailer er enkle, raske og billige å framstille og blir brukt under opptøyer, geriljakriger, gatekamper og ved brannstiftelser. Fordi ilden er kortvarig og temperaturen forholdsvis lav, er hjemmelagede molotovcocktailer lite effektive sammenlignet med andre brannvåpen som brannbomber, flammekastere og napalm.
Northwood-ulykken
DC-6-maskinen, med registreringsnummer SE-BDA og døpt «Agnar Viking», var på en internasjonal ruteflyvning fra Stockholms Bromma lufthavn via Amsterdam Schiphol lufthavn til Northolt. Avro York-flyet, en del av 99. skvadron og med serienummer MW248, var underveis fra RAF Luqa på Malta til Northolt. I tillegg til disse, deltok to andre fly i en stacking over flyplassen. På ulykkestidspunktet var SAS-flyet klarert til en høyde av 2500 fot, mens RAF-flyet skulle holde en høyde på 3000 fot. Det oppsto en feilsituasjon i å stille inn RAF-flyets høydemåler. På ulykkestidspunktet holdt SAS-flyet på med en stigning, etter at pilotene minutter i forveien hadde besluttet å omdirigere flyet til Amsterdam.
Molotovcocktail
Historie
Kallenavnet dukket først opp da finske soldater tok i bruk samme enkle brannvåpen mot panserkjøretøyer fra Den røde armé under vinterkrigen vinteren 1939–1940. Våpenet ble oppkalt etter Vjatjeslav M. Molotov, som var sovjetisk regjeringssjef og utenriksminister og beordret bombingen av Helsingfors. Han forklarte til verdenspressen at de sovjetiske bombeflyene hadde sluppet «matforsyninger» over Helsingfors, noe som ikke var sant, og da de sovjetiske stridsvognene kom, bød de finske soldatene dem på «molotovcocktailer». Den finske hæren startet industriell framstilling av molotovcocktailer, som ble sendt til fronten sammen med de nødvendige fyrstikkene.
Improviserte molotovcocktailer var vanlig under andre verdenskrig. Blant annet spilte de en stor rolle under Warszawagettoens opprør mot den tyske okkupasjonen i 1943.
Damanhur
Damanhur (دمنهور,Damanhūr; koptisk: Ⲡⲓϯⲙⲓⲛ̀ϩⲱⲣ, Pitimienhōr; gresk: Ἑρμοῦ πόλις μικρά, Hermopolis Mikra) er en by i Nedre Egypt som er provinshovedstad i guvernementet Al Buhayrah. Den ligger 160 km nordvest for Kairo og 70 km fra Alexandria i midten av det vestlige Nildeltaet. Byen hadde i 2011 en befolkning på 244,043. Det var beregnet at folketallet ville være på 262 505 innbyggere i 2017.
Molotovcocktail
Historie
Brannbomben ble benyttet av sivile ukrainere under Russlands invasjon av Ukraina i 2022.
Damanhur
Historie
I oldtidens Egypt var byen hovedstad i Nedre Egypts 7. nome. Den sto på breddene av en kanal som knyttet brakkvannsinnsjøen Mareotis (Mariut) med den vestlige forgreningen av Nilen. Byen var dedikert til guden Horus. I gresk og romersk tid ble byen kalt Hermopolis Mikra eller Hermopolis Parva, som knyttet byens navn til den greske guden Hermes, som grekerne assosierte med egyptiske Tot. Som Hermopolis tiltrakk byen seg oppmerksomhet fra tallrike antikke geografer og skribenter, inkludert Stefan fra Bysants, Strabon, Klaudios Ptolemaios og forfatteren av Itinerarium Antonini. I kristen tid ble byen også et romersk-katolsk titulært bispesete.
I 1799 gjorde byen opprør mot franskmennene, som gikk hardt og nådeløst fram for å knuse opprøret, rundt 1500 skal ha blitt drept.
I 1986 hadde Damanhur en befolkning på 188 939. Den rikt kultiverte provinsen Beheira ga vekst til hovedsakelig landbruksrelatert næringsvirksomhet som framstilling av rensemaskiner for produksjon av bomull, maskiner for prosessering av poteter og kultivering av dadler. Det finnes også et marked for ris og bomull.
Ahmed H. Zewail, som fikk Nobelprisen i kjemi i 1999, ble født i Damanhur i 1946.
Etymologi
Damanhurs navn i oldtidens Egypt var Dmỉ-n-Ḥr.w, «Horus’ hus», ettersom det var senter for kulten til Horus. Den var også kjent under andre navn, i egyptiske tekster som Behdet grunnet tilknytningen til Horus, i greske tekster som Hermou Polis Mikra, «den mindre byen til Hermes», oversatt til latin av romerne som Hermopolis Parva, for å skille den fra en annen egyptisk by lengre sør, Hermopolis Magna. Et annet gresk navn var Apollonopolis der byen isteden ble assosiert med guden Apollon. Den er i dag kjent ved sitt eldste navn som på koptisk var Ⲡⲓϯⲙⲓⲛ̀ϩⲱⲣ, og som ble gjengitt som دمنهور,Damanhūr, som følge av den muslimske erobringen av Egypt.
Klima
Ved å ligge så nær Nildeltaet og kysten av Middelhavet har Damanhur et tørt klima, eller varmt ørkenklima (Köppen: BWh), i henhold til Köppens klimaklassifisering. Det er moderert ved vinder som kommer inn fra Middelhavet, typisk for kysten. Byen får nedbør gjennom vinteren, men sjeldent regn i andre sesonger. Hagl og frost er ikke ukjent i vintermånedene.
Marie Louise Henriette von Wallenrodt
Marie Louise Henriette von Wallenrodt (født 1697, død 1773) var en tysk grevinne som er stammor til Norges konge Harald V samt en rekke andre europeiske monarker.
Hennes foreldre var Heinrich von Wallenrodt og Maria Katharina von Podewils. Sammen med Ahasverus Ernst Graf von Lehndorff fikk hun datteren Marie Eleanore. Sistnevnte fikk igjen datteren Friedericke von Schlieben som ble inngift i adelsslekten Slesvig-Holsten-Sønderborg-Beck.
Euscorpius aladaglarensis
Euscorpius aladaglarensis er en art av skorpioner.
Utseende
Nokså små (gjerne 30–50 mm), middels kraftige skorpioner med kraftige pedipalper (klør). Kroppen er temmelig jevnbred, halen kort og tynn med et temmelig slankt broddsegment (dermed også små giftkjertler).
Levevis
Disse skorpionene finnes gjerne i tørre, åpne områder, for eksempel maquis.
Utbredelse
Slekten finnes i familien Euscorpiidae som er den artsrikeste skorpiongruppen i Europa, der det er funnet 14 arter i denne slekten. Arten finnes i Tyrkia.
Heil og sæl!
Heil og sæl («frisk og lykkelig», «heil» kan også bety «hel, uskadd» ) stammer fra den norrøne hilsenen Heill ok sæll (hannkjønnsform) og Heil ok sæl (hunkjønnsform). Under den tyske okkupasjonen av Norge fra 1940 til 1945 forsøkte Quislings fascistiske parti, Nasjonal Samling (NS), å gjeninnføre denne hilsenen i hele det norske samfunnet. Planen lyktes ikke, men hilsningsformen ble obligatorisk for partimedlemmer og politiet.
Det gammelnorske adjektivet heil (også skrevet hel) betyr «hel» eller «sunt», sæl betyr «lykkelig» eller «glad». Andre versjoner var Ver heill ok sæll (bokstavelig 'vær sunn og glad') og bare Heill (bokstavelig «sunt»).
I moderne islandsk kan kortformen sæl (til kvinner og grupper) og sæll brukes som et uhøytidelig «hei!».
Bruk under okkupasjonen
Ifølge Nasjonal Samling skulle «heil og sæl!» avsies sammen med hevet høyrearm, oppstrakt og med flat hånd, en gest som ellers ofte kalles «romersk hilsen». I partiets propaganda ble hilsningsformen omtalt som «den gamle norske hilsen» eller bare «norsk hilsen». NS fant belegg for bruken og formen i sagalitteraturen, der kortformen «heil» skal være den vanligste, og i stiliserte figurer med løftet arm i helleristninger fra bronsealderen, i billedvev og billedsteiner fra norrøn tid. De tolket «den oprakte hånds hilsen» som en opprinnelig religiøs symbolsk gest. Likevel var opplagt partiet først og fremst påvirket av de tyske nazistenes obligatoriske hitlerhilsen. Det tyske nazistpartiet NSDAP var NS’ store forbilde og inspirasjonskilde, og deres Hitlergruß eller Deutscher Gruß («tysk hilsen») bestod av utropet Sieg Heil! ('vær hilset, seier!’) og oppstrakt høyrearm.
Taler og appeller, også skriftlige, kunne avsluttes eller signeres med hilsenen «Heil og sæl!». På NS’ massemøter kunne publikum skandere gjentatte «Heil og sæl!» som begeistrede tilrop før en leder skulle tale.
Nasjonal Samlings V-tegn
Hirden, NS' paramilitære politiske kamptropper, brukte V-tegn, løftet høyrearm med peke- og langfingeren utspilt i en V-form, under edsavleggelsen til Føreren Quisling. Det kan tolkes som et forsøk på å overta fiendens seierssymbolikk. «V» ble brukt både i alliert og tysk propaganda som forkortelse for henholdsvis Victory og seiersgudinnen Viktoria.
Romersk hilsen før og nå
Hilsen med løftet høyrearm har i Vesten tradisjonelt blitt kalt romersk hilsen. Tyskerne skal ha overtatt skikken fra fascistene i Italia som hadde gjenopptatt hilseformen angivelig fra landets antikke storhetstid. Gesten brukes fortsatt av nynazister og andre som tegn på rasistiske og fascistiske sympatier. Hitlerhilsen og andre nazistiske symboler er i dag forbudt i Tyskland.
Nanding kullkraftverk
Nanding kullkraftverk er et kullkraftverk som ligger i provinsen Shandong i det nordlige Kina. Det har en installert produksjonskapasitet på 436 MW fordelt på 8 turbiner. Anlegget stod i 1994. Det har vært under installasjon siden 1956 og er senere utvidet flere ganger.
Kalatsj-na-Donu
Bosetningen ble grunnlagt i 1708 som en kosakksloboda. Bystatus ble innvilget i 1951. Men før dette fikk kampene om Kalatsj i november 1942 betydning for utfallet av slaget om Stalingrad.
Demografi
Befolkningsutvikling: ! År || Folketall || Kilde
Fishbourne
Fishbourne er en landsby, verdslig sogn og valgkrets i distriktet Chichester i grevskapet West Sussex, beliggende mellom byene Chichester og Bosham. Landsbyen er kun 3,2 km vest for førstnevnte by. Sognet består av et landareal på 387 hektar. Det er to puber og en jernbanestasjon i landsbyen. Ved folketellingen i 2001 var det 840 husholdninger med totalt 1953 innbyggere. Ved neste folketelling i 2011 har det vært en bestemt økning i befolkningen, som da utgjorde 2 325 innbyggere.
Historie
Navnet kommer fra en bekk (angelsaksisk bourne) hvor det er godt fiske; ulikt stavet som fissaburna/fiseborne/fysshburn, alle i betydningen «bekk med fisk».
Et større arkeologisk funnsted, kjent som Det romerske palass i Fishbourne, ligger der. Man har funnet gjenstander knyttet til tiden rundt den romerske invasjonen i år 43 på stedet. En teori er at dette var et av stedene hvor romerne gjorde landgang for å sikre et godt forhold til de vennligsinnede atrebatene. Denne keltiske stammens konge, Verica av atrebatene, hadde søkt romersk beskyttelse etter å ha flyktet fra sine fiender. De opprinnelige trebygningene ble på et senere tidspunkt erstattet av et av de største romerske palasser som noensinne ble bygget. Det ble skadet av brann mot slutten av det 200-tallet, og ble ikke gjenoppbygget.
Sensor
Sensor kan vise til:
The Bigger Man
The Bigger Man er en amerikansk stumfilm fra 1915, regissert av John W. Noble.
Handling
I en prolog vises forholdet mellom kapitalisme og arbeid gjennom historien når mennesker boddde som hulemenn i Steinalderen, på bibelsk tid, og under en periode med stor Føydalisme. John Stoddard, en konstruksjonssjef får i oppdrag å bygge en gigantisk bro for kapitalisten Courtlandt Van Nest. Men blant arbeiderne sprer det seg snart stor misnøye, på grunn av alt for lave lønninger og leve-vilkår i området. Når forsøkene deres på å forhandle med Van Nest mislykkes, forbereder arbeiderne seg - ledet av agitator Lavinsky - til å gå ut i streik.
Van Nests datter Janet, som er forlovet med en milits-kaptein, besøker området - men blir raskt forferdet over all elendigheten hun blir vitne til. Til tross for de store forskjellene deres, blir Janet og Stoddard etter hvert forelsket i hverandre. Når streiken snart bryter løs, sender Van Nest inn militsen i håp om å få kontroll over situasjonen raskest mulig.
Elizabeth Chase
Elizabeth «Liz» Chase (født 26. april 1950 i Mutare, død 10. mai 2018 i Johannesburg), var en zimbabwisk landhockeyspiller som deltok i de olympiske leker 1980 i Moskva.
Chase ble olympisk mester i landhockey under Sommer-OL 1980 i Moskva. Hun var med på det zimbabwiske damelaget som vant landhockeyturneringen foran Sovjetunionen og Tsjekkoslovakia. Det var første gangen landhockey for damer var med på det olympiske programmet. På grunn av at mange land boikottet lekene i Moskva var Zimbabwe et av lagene som fikk erstatte de fem opprinnelige som ikke stilte i turneringen. Seks lag deltok og det ble spilt en enkeltserie der alle lagene møttes én gang. Zimbabwe vant tre kamper og to uavgjort, og med åtte poeng toppet de tabellen foran Tsjekkoslovakia med sju. Chase spilte fem kamper og scoret tre mål i OL-turneringen.
Fryktens sommer 2
I Still Know What You Did Last Summer er en amerikansk-meksikansk slasherfilm fra 1998, og er en oppfølger til filmen I Know What You Did Last Summer fra 1997. En tredje film i serien, Fryktens sommer 3, kom ut i 2006.
Filmen ble regissert av Danny Cannon, og manus ble skrevet av Trey Callaway. Jennifer Love Hewitt, Freddie Prinze jr. og Muse Watson har hovedrollene. I Still Know What You Did Last Summer fortsetter like etter hendelsene som fant sted i den første filmen.
Sammendrag
Julie James går på college og våkner skrikende i et klasserom etter et mareritt som involverer en skremmende hevngjerrig fisker, Ben Willis. Hun sliter fremdeles med vonde minner og mareritt etter de brutale drapene på vennene sine, Helen Shivers og Barry Cox, fra sommeren før. Julies venninne og romkamerat, Karla Wilson, deltar i en konkurranse hos en lokal radiostasjon, hvor premien er en ferie til Bahamas med alle utgifter betalt. Hun vinner fire billetter, og inviterer først kjæresten, Ray. Men Ray avslår invitasjonen fordi han er såret fordi hun tidligere nektet å besøke ham i Southport, og heller går ut sammen med vennene sine fra college. Det er åpenbart at Ray planlegger å fri til Julie, og han reiser til Bahamas for å overraske henne.
Om kvelden kjører Ray og hans medarbeider, Dave, for å møte Julie. På veien stopper de på grunn av en bil som har stoppet midt i veien. Ray går ut av bilen, og Ben Willis spidder Dave gjennom munnen med kroken sin. Ray kommer seg unna, men blir skadet fra å falle ned en bratt skrent. Neste morgen, venter Julie utenfor leiligheten sin på at Ray skal dukke opp, men Karla overbeviser henne om at han ikke kommer til å dukke opp. Tyrell, Karlas kjæreste, kommer sammen med kompisen, Will Benson som er forelsket i Julie. Ettersom gruppen kommer til Bahamas oppdager de at mange andre gjester allerede har forlatt området fordi orkan-sesongen har begynt.
Når de blir vist opp til sine hotellrom ser Julie, til sin store overraskelse, at hun skal dele rom med Will. Samme kveld, går de til hotellets bar, og Julie synger karaoke, men hun stopper når ordene "jeg vet fortsatt hva du gjorde sist sommer" ruller over skjermen. Vettskremt, forlater hun gruppen og går tilbake til rommet sitt, hvor Will dukker opp med blomster og han innrømmer at han er forelsket i henne. Julie gjengjelder ikke følelsene og tar en dusj, før alle fire prøver ut badestampen. Mens Julie er på badet, legger hun merke til at tannbørsten hennes har forsvunnet.
Tyrell mistenker at Estes, en annen hotell-ansatt, er morderen, fordi han er den eneste som ikke har blitt funnet. Gruppen går til Estes sin leilighet for å se etter ledetråder. De finner Julies tannbørste og Karlas hårbøyle, og konkluderer med at Estes har brukt voodoo for å beskytte dem. Estes dukker opp og viser dem en gravplass i skogen med gravene til Ben Willis sin kone og datter. De finner også en tom grav og gravstein med Julie sitt navn på. Estes forklarer at Ben Willis en gang hadde to barn, en gutt og en jente, og at han drepte sin utro kone på hotellrommet hvor Julie bor. Plutselig ser de at Estes har forsvunnet, og Will melder seg frivillig til å lete etter ham. De andre går tilbake til hotellet for å samle forsyninger og forsvare seg. De finner Nancy, hotellets bartender, som gjemmer seg i fryseren på kjøkkenet. Tyrell blir knivstukket i halsen av fiskeren. Jentene blir så jaget til loftet på hotellet, hvor Karla blir angrepet av Ben og begge to faller gjennom gulvet og til soverommet nedenfor. Etter en kort kamp kommer Karla seg unna.
Karla, Julie og Nancy søker tilflukt i kjelleren. Nancy slår på lyset og de oppdager at kjelleren er lagringsplass for alle de døde kroppene. Plutselig stormer Will inn, og han overbeviser jentene om å dra tilbake til hotellet, og han sier han oppdaget fiskeren på stranden. Tilbake på hotellet, ser Julie at genseren til Will er blodig, og Estes har blitt stukket til døde med en harpun. Ben Willis dukker opp og dreper Nancy og skader Karla. Will spør Julie hva hennes favoritt-radiostasjon er, og han avslører at det var han som var radioverten som spanderte reisen til Bahamas. Will drar med seg Julie til gravplassen i skogen. Julie spør hvorfor han gjør alt dette, og Will avslører at han er Ben Willis sin sønn. Ben Willis dukker opp, og han bekrefter at Will er hans sønn. Rett før de skal drepe Julie dukker Ray opp. Han blir angrepet av Will, og en kamp oppstår. Ben knivstikker Will ved et uhell og dreper ham. Julie har fått tak i en pistol, og han skyter Ben i brystet.
Ben faller død om i den tomme graven som ble gravd for Julie. Tilbake på hotellet, blir Karla funnet i live og de blir reddet av kystvakten. En stund senere har Ray og Julie giftet seg, og de har kjøpt et hus sammen. Ray er på badet og pusser tennene før leggetid, men Julie sitter på soverommet. Hun hører noe bråk og leter gjennom huset. Hun finner ingenting og returnerer til soverommet. Baderomsdøren har vært lukket og låst hele tiden, mens Ray var der inne. Julie setter seg på sengen sin og titter i speilet, da hun ser Ben Willis under sengen sin. Hun skriker i skrekk i det fiskeren griper tak i foten hennes med kroken si og trekker henne under sengen.
Rulesdemningen
Rules-demningen er en demning i Spania. Det ligger i elva Guadalfeo. Demningens bruksområde er vannforsyning.
Selve damanlegget er 132 meter høyt, og er en bue-gravitasjonsdam. Den stod ferdig utbygd i 2003.
Fuglesteg
Fuglesteg er en fjellgård i Luster kommune i Sogn og Fjordane. Gården ligger 630 meter over havet på en fjellhylle over Fortun. Den ble bygget i 1830 av Sylfest Ormelid, som i fem år bar stein til huset før han fortalte sin kone om byggeplanene. All stein på gården ble brukt til hovedhuset, som er femten meter langt og åtte meter bredt i to fulle etasjer. Murene i huset er mer enn en meter tykke. Mellom steinene er det pakket jord, og så lenge byggverket ble holdt tørt, var det svalt om sommeren og greit å bo i om vinteren.
Brann og gjenoppbygging
Gården, med både våningshus og fjøs, brant ned i 1985. Bare steinveggene stod igjen, og når det kom fuktighet til, ble steinene sprengt ut av muren. Men i år 2000 ble det tatt et initiativ av Luster Turlag for å restaurere bygningene. I tillegg til 2500 dugnadstimer ble det brukt 2,1 millioner kroner på prosjektet. Pengene ble skaffet til veie av familien, Luster kommune, Olav Thon og Fylkesmannen i Sogn og Fjordane. I tillegg ble det gitt tippemidler til prosjektet.
Turistmål
Stedet er nå en hytte i Den Norske Turistforenings løypenett, men den har ikke vertskap. Fuglesteg har 23 sengeplasser.
For å komme til Fuglesteg kan man kjøre med bil til Fortun og gå resten av veien til fots. Alternativt kan man kjøre Tindevegen ned til Berdalen, som er fjellstølen til Fuglesteg, og gå til fots videre til Fuglesteg via Heimdalen.
Brennpunkt Djakarta
Brennpunkt Djakarta (originaltittel: The Year of Living Dangerously) er en australsk dramafilm fra 1982 regissert av Peter Weir. Filmen er lagt til Indonesia i 1965 og følger en ung australsk reporter som er blitt sendt dit for å dekke urolighetene i landet. Der innleder han en nært vennskap med en engelsk kvinne og en innfødt. Hovedrollene spilles av Mel Gibson og Sigourney Weaver, mens en sentral birolle spilles av Linda Hunt. Filmen er basert på Christopher Kochs bok The Year of Living Dangerously fra 1978.
Den inneholder musikalske bidrag fra Vangelis.
Handling
Året er 1965: Den australsk reporteren Guy Hamilton kommer til Djakarta, Indonesia like før et kommunistisk opprør mot Sukarno. Hamilton forsøker å skaffe originalt stoff til sine reportasjer, men støter på en mur av uvilje. Alt synes håpløst helt til han møter fotografen Billy Kwan, en kvinnelig dverg som har de rette kontaktene og som blir hans venn. Samtidig blir Guy forelsket i engelske Jill som jobber ved den britiske ambassaden. Den urolige tilstanden i landet blir stadig forverret og etter en protestaksjon ender Billy Kwan opp med å drept av Sukarnos menn. Djakarta blir et farlig sted for utlendinger og Hamilton velger å følge Jill til England.
Popularitet og økonomi
Brennpunkt Djakarta ble en moderat publikumsuksess. Den innbrakte 2,4 millioner AUD i Australia og $10,3 millioner i USA.
Produksjonskostnadene var på 6 millioner AUD.
Anmelderne
Den fikk gode kritikker og har oppnådd hele 90 % på Rotten Tomatoes. Den amerikanske filmkritikeren Roger Ebert gav den toppkarakter.
Taizhou kullkraftverk
Taizhou kullkraftverk er et kullkraftverk som ligger i Taizhou i provinsen Jiangsu i det østlige Kina. Det har en installert produksjonskapasitet på 2.000 MW fordelt på 2 turbiner. Anlegget stod ferdig i 2008. Operatør er China Guodian Corporation.
Brennpunkt Djakarta
Innspilling og bakgrunn
Filmen avviker en del fra boka ved at den i større grad fokuserer på romansen mellom mellom Guy og Jill, enn på forholdene i landet.
Taizhou kullkraftverk
Anlegget må ikke forveksles med Zhejiang Taizhou kullkraftverk i provinsen Zhejiang.
Brennpunkt Djakarta
Innspilling og bakgrunn
Den ble innspilt i Australia og på Filippinene.
Rudy Suwara
Rudy Suwara (født 18. november 1941) er en amerikansk volleyballspiller.
Han representerte USA under Sommer-OL 1968 i Mexico by, hvor han ble nummer 7.
Michał Ruciak
Michał Ruciak (født 22. august 1983) er en polsk volleyballspiller. Han representerte landet sitt under Sommer-OL 2012 i London, der laget hans ble utslått i kvartfinalen.
Kanshan kullkraftverk
Kanshan kullkraftverk er et kullkraftverk som ligger i provinsen Jiangsu i det østlige Kina. Det har en installert produksjonskapasitet på 1200 MW fordelt på 2 turbiner. Anlegget stod ferdig i 2007.
Kaspisel
Beskrivelse
Kaspisel er en av de minste selartene, med en lengde på cirka 126–129 cm og vekt på omkring 86 kilo. Hannen er lengre enn hunnene, spesielt i ung alder. Skallen er svært lik Bajkalsel, som også er en nær slektning. Noen har foreslått at begge nedstammer fra ringsel, som kan ha migrert til disse farvannene for omkring 2 millioner år siden.
Atferd
Kaspisel spiser i hovedsak fisk, krepsdyr og muslinger og tilbringer deler av livet i store kolonier (paringstiden) og solitært. Maten fanges i hovedsak på dyp inntil 50 m, men det er kjent at arten kan dykke mye dypere. Dykk ned mot 165–170 m har blitt registrert. Selene eter typisk 2–3 kg fisk hver dag. Arten frekventerer også elvemunningene til elvene Volga og Ural, når disse blir isfrie i sommerhalvåret.
Fylogeni
Kladogrammet over viser slektskapet mellom de eksisterende artene i selfamilien.
The Black Box
The Black Box er en amerikansk stumfilm-føljetong fra 1915, regissert av Otis Turner. Den bestod av 15 episoder, som alle er antatt tapt.
Handling
Ved hjelp av futuristiske tekniske oppfinnelser etterforsker en privatdetektiv en bisarr drapssak, som involverer mystiske meldinger levert i en liten svart boks av morderen.
Euscorpius hakani
Euscorpius aladaglarensis er en art av skorpioner.
Gezelle Magerman
Gezelle Magerman (født 21. april 1997) er en sørafrikansk friidrettsutøver som konkurrerer i hekkeløp og sprint. Hun har gull på 400 meter hekk fra Juniorafrikamesterskapet i friidrett 2015 som fremste internasjonale meritt.
Euscorpius hakani
Utseende
Nokså små (gjerne 30–50 mm), middels kraftige skorpioner med kraftige pedipalper (klør). Kroppen er temmelig jevnbred, halen kort og tynn med et temmelig slankt broddsegment (dermed også små giftkjertler).
Gezelle Magerman
Idrettskarriere
I april deltok hun ved det sørafrikanske juniormesterskapet i friidrett, og hun vant der 400 meter hekk. I tillegg kom hun på 2.-plass i lengdehopp og 6.-plass på 400 meter.
Euscorpius hakani
Levevis
Disse skorpionene finnes gjerne i tørre, åpne områder, for eksempel maquis.
Gezelle Magerman
Idrettskarriere
Magerman deltok ved ungdoms-OL 2014 (Youth Olympic Games), der hun vant 400 meter hekk med ny personlig rekord på 57,91 sekunder. Hun ble tildelt Sør-Afrikas «Newcomer of the Year Award» ved South Africa Sports Awards, ved Sandton Convention Centre i november.
Euscorpius hakani
Utbredelse
Slekten finnes i familien Euscorpiidae som er den artsrikeste skorpiongruppen i Europa, der det er funnet 14 arter i denne slekten. Arten finnes i Tyrkia.
Gezelle Magerman
Idrettskarriere
Ved Juniorafrikamesterskapet i friidrett 2015 i mars vant hun 400 meter hekk, med tiden 59,41, foran de to nigerianske utøverne Daisy Akpofa og Glory Nathaneil. Her deltok hun også på 4 x 100 meter stafett, der Egypt kom på 4.-plass.
Hun deltok ved det sørafrikanske mesterskapet i friidrett 2015, og deltok på Bolas stafettlag som kom på 2.-plass på 4 x 400 meter stafett. I tillegg kom Bola på 4.-plass på 4 x 100 meter stafett, og individuelt kom hun på 4.-plass på 400 meter hekk, der Wenda Nel vant. Ved det sørafrikanske juniormesterskapet vant hun 400 meter hekk.
Windows Live Messenger
Windows Live Messenger var et direktemeldingsnettverk (lynmeldingsnettverk) laget og driftet av amerikanske Microsoft. Nettverket ble brukt til direkte kommunikasjon mellom to eller flere brukere. Windows Live Messenger var fram til 2006 kjent som MSN Messenger, men endret navn i og med Microsofts relansering av deler av MSN som Windows Live. Det var for det meste snakk om skriftlig kommunikasjon i form av (korte) meldinger, men den kunne også bestå av lyd, enkel, tegnet skrift og/eller video (webkamerasamtaler). Det var også mulig å overføre datafiler.
For at brukere skulle kunne sende en beskjed over Windows Live Messenger-nettverket, måtte tidligere både avsender og mottaker være pålogget med en klient. Fra og med versjon 8 av Windows Live Messenger kunne man sende beskjeder også til personer som ikke var pålogget, og de kunne se dem når de logget på. Mottakerbrukeren måtte ha godtatt beskjeder fra avsenderbrukeren før beskjeden kunne sendes.
Microsoft utga to forskjellige klienter (brukerprogrammer) til nettverket: Windows Live Messenger og Windows Messenger. Sistnevnte fulgte med Microsofts operativsystem, Windows XP, og fantes også til Mac OS X. I tillegg til disse versjonene, fantes det en rekke tredjepartsklienter, for eksempel Trillian og aMSN. De fleste flerprotokollsdirektemeldingsprogrammer støttet også Windows Live Messenger, blant annet Kopete og Pidgin.
Det meste av kommunikasjonen i Windows Live-nettverket er mellom klienter og en tjener. Når en bruker sendte en beskjed til en annen bruker, ville den først sendes til tjeneren og deretter til mottakerbrukeren. Tredjepartsleverandører lagde egne tjenere, men det var i all hovedsak Microsoft sin tjener som ble brukt.
Kommunikasjonen benyttet en egen protokoll som er laget av Microsoft, men aldri publisert av selskapet selv. For å kunne lage tredjepartsprogrammer som benytter protokollen, har man likevel samlet informasjon om denne.
Microsoft annonserte 5. november 2012 at de planla å legge ned tjenesten til fordel for IP-telefoniprogrammet Skype, og brukerkontoer hos Windows Live Messenger ble overført til Skype i løpet av våren 2013.
Casa Pia AC
Casa Pia Atlético Clube er en portugisisk fotballklubb fra Lisboa.
Spillerstall
Oppdatert 27. mars 2023.
Rådhusparken
Rådhusparken kan vise til
William Crookes
William Crookes (født 17. juni 1832 i London, død 4. april 1919 i London) var en britisk kjemiker og fysiker. Han gikk på Royal College of Chemistry i London og arbeidet med spektroskopi.
Wutai
Wutai kan sikte til:
Alexandra Chick
Alexandra «Sandra» Chick (født 2. juni 1947 i Burnham Market i Norfolk i Storbritannia), zimbabwisk landhockeyspiller som deltok i de olympiske leker 1980 i Moskva.
Chick ble olympisk mester i landhockey under Sommer-OL 1980 i Moskva. Hun var med på det zimbabwiske damelaget som vant landhockeyturneringen foran Sovjetunionen og Tsjekkoslovakia. Det var første gangen landhockey for damer var med på det olympiske programmet. På grunn av at mange land boikottet lekene i Moskva var Zimbabwe et av lagene som fikk erstatte de fem opprinnelige som ikke stilte i turneringen. Seks lag deltok og det ble spilt en enkeltserie der alle lagene møttes én gang. Zimbabwe vant tre kamper og to uavgjort, og med åtte poeng toppet de tabellen foran Tsjekkoslovakia med sju. Chick spilte fem kamper og scoret ett mål i OL-turneringen. Hun er tvillingsøster med Sonia Robertson som også spilte på leget.
Bikuben (teater)
Bikuben er et teater i Oslo, opprettet i 1967 som en biscene ved Det Norske Teatret, for mer eksperimentelle kunstformer. Scenen hadde selvstendig styre. Fysisk var Bikuben plassert på ABC-teatret i St. Olavs gate 1 frem til 1969. Fra 1970 til 1981 holdt Bikuben til i Rosenkrantz’ gate 11. Da var scenen også tilholdssted for visemiljøet i Oslo. Det ble arrangert en del jazzkonserter ved scenen, og under perioden på ABC-teatret hadde de egen jazzklubb. Scenen drev i parallell drift med Det Norske Teatrets Scene 2 frem til 1981. Da skilte de lag og Bikuben drev som fri profesjonell teatergruppe under navnet Bikuben Musikkteater frem til 1989. Blant forestillingene var Bertolt Brechts ekspresjonistiske Baal, i samarbeid med Sampo Teater.
Danmark i Eurovision Song Contest
Danmark debuterte i Eurovision Song Contest i 1957 som det første nordiske landet. Danmark ble også det første nordiske vinnerlandet da Grethe og Jørgen Ingmann vant med «Dansevise» i 1963. I årene 1967 til 1977 holdt Danmark seg borte fra konkurransen, og landet måtte stå over Eurovision Song Contest i 1994, 1996, 1998 og 2003 på grunn av dårlige plasseringer årene før. Like fullt er Danmark et av de mest suksessrike landene i konkurransen med tre seire, én andreplass og tre tredjeplasser. Danmark har kommet sist én gang, i 2002.
Etter innføringen av semifinaler i 2004 har Danmark kvalifisert seg til finalen ved 12 av 19 anledninger. Etter en sterk periode i begynnelsen av 2010-årene, har landet innledet en svakere periode etter 2014. De åtte siste deltakelsene har landet blitt slått ut av semifinalen fem ganger – inkludert de siste tre årene. Danmark har pr. 2023 ikke vært i en finale siden 2019.
Historikk
Det er Danmarks Radio (DR) som har senderettighetene til Eurovision Song Contest i Danmark. Allerede i den første utgaven av Eurovision Song Contest i 1956 hadde Danmark planer om å delta, men DR rakk ikke påmeldingsfristen. Bare syv land deltok i den første utgaven av konkurransen. Landets debut kom dermed i 1957, som det første av de nordiske landene. Birthe Wilke og Gustav Winckler sang Danmark inn til en tredjeplass med «Skibet skal sejle i nat». Duoen avsluttet fremføringen med et langt og inderlig kyss som har blitt et minneverdig øyeblikk i konkurransens historie.
Nordens første seier
Danmark hadde en god start med topp ti-plasseringer hvert eneste år frem til 1966. I 1963 kom landets, og Nordens, første seier med Grethe og Jørgen Ingmanns «Dansevise». Seieren fikk imidlertid en trang fødsel. Den norske juryen var nemlig ikke klar med poengene sine da Norge ble kalt opp under avstemningen. I kaoset leste derfor Roald Øyen opp feil poeng og måtte be programlederen om å få komme tilbake senere i avstemningen. På slutten av avstemningen ledet Sveits, med Danmark på andreplass. Da de korrekte norske poengene ble lest opp, byttet imidlertid Sveits og Danmark plass, slik at Danmark vant konkurransen to poeng foran Sveits.
Den norske juryen ble senere anklaget for å ha hjulpet et naboland til seier, og Sveits protesterte mot resultatet. NRK avviste imidlertid anklagene og understreket at den norske juryen hadde gitt riktige poeng. Årsaken til kaoset var at det norske telleapparatet rett og slett ikke var ferdige med å telle opp stemmene da Norge ble kalt opp. Ikke bare var stemmene feil, men en stresset Øyen leste også opp poengene på feil måte. Da Norge ble kalt opp igjen på slutten av avstemningen, var resultatene fra den norske juryen klare og korrekte. «Vi har god samvittighet med hensyn til resultatet. De 20 jurymedlemmenes stemmesedler ligger i fjernsynet til kontroll om nødvendig», bedyret NRKs Odd Grythe.
Økende misnøye ga fravær i elleve år
En lignende misnøye mot Eurovision Song Contest fantes også i Norge, og denne misnøyen nådde sitt klimaks etter den norske finalen i Melodi Grand Prix 1969. Bråket som fulgte, og den økende misnøyen mot konkurransens form, var trolig en medvirkende årsak til at NRK trakk seg fra Eurovision Song Contest i 1970. Norge var imidlertid tilbake igjen i 1971.
Oppturer og nedturer
I 1980-årene ble Danmark igjen et av de beste landene i konkurransen, med fire topp fem-plasseringer i perioden 1984 til 1989. I 1990-årene ble resultatene dårligere, og Danmark måtte stå over i 1994 etter en dårlig plassering året før. I 1996 ble landet slått ut i EBUs forhåndskvalifisering, og i 1998 måtte Danmark stå over nok en gang på grunn av de dårlige plasseringene årene før.
I 2010 gikk Danmark inn i en ny sterk periode og fikk sin tredje seier i 2013 med Emmelie de Forest og «Only Teardrops», og en ny topp 10-plassering fulgte på hjemmebane i 2014.
Fallet fra 2015
Fra 2015 gikk imidlertid landet inn i en langt svakere periode, med kun tre finaledeltakelser.
I 2015 ble Danmark slått ut i semifinalen for første gang på åtte år, og det samme skjedde i 2016. I 2017 klarte Danmark så vidt å kvalifisere seg til finalen, men endte som nummer 20 av 26 i finalen. I 2018 snudde imidlertid resultatene, da Rasmussen ble nummer 9 i finalen – Danmarks beste resultat på fire år.
I tre år på rad, 2021–2023, ble Danmark slått ut i semifinalen, som det eneste av de fem nordiske landene. Nedturen ble hjemme i Danmark omtalt som en av «de største nedtursperioder i dansk grandprix-historie i Eurovision», og en «historisk nedsmeltning». De dårlige resultatene ble møtt med stor kritikk, der flere danske musikere og eksperter mente DR hadde feil innstilling til konkurransen. Mens DR mente Dansk Melodi Grand Prix var til for å velge Danmarks egen sang, mente Eurovision-ekspertene at konkurransen burde fokusere på å velge bidrag som kan gjøre det bra i et internasjonalt marked. Også DRs nye kommentatorteam i 2022 fikk kritikk fra fans og seere for å være «dårlig forberedt og kunnskapsløse» om konkurransen.
Deltakere
Under er en liste over Danmarks deltakere, plasseringer og poeng i konkurransen siden debuten i 1957. {{legend|gold|Vinner}} {{legend|#dcdcdc|Andreplass}} {{legend|#ffdead|Tredjeplass}} {{legend|#e0ffff|Sisteplass}}
Stemmehistorikk
Tabellene under omfatter danske poeng gitt og mottatt i finaler. Poeng i semifinaler er ikke inkludert i tallene. Poengene er delt i fire tabeller for å vise utviklingen i stemmemønsteret. Den første tabellen omfatter alle poeng siden Danmarks debut i 1957 og frem til i dag. Tabell nummer to omfatter alle år siden 1978, da Danmark begynte å delta igjen etter at det nåværende poengsystemet ble innført. Tabell nummer tre omfatter alle år siden 1999, da Danmark tok i bruk telefonavstemning for første gang. Siste tabell omfatter alle år fra 2016, da dagens ordning med jury- og telefonavstemning ble innført.
Poeng fra Danmark
Tabellene under omfatter svenske poeng gitt og mottatt i finaler. Poeng i semifinaler er ikke inkludert i tallene. Tallene er hentet fra poengdatabasen ESC Database. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore.
Susqueda-demningen
Susqueda-demningen er en demning i Spania. Det ligger i elva Ter. Demningens bruksområde er vannforsyning.